Davis Kelvin: Ngatikahu ki Whangaroa Claims Settlement Bill — First ReadingText is incorporated into the Bound VolumeDavis Kelvin: Ngatikahu ki Whangaroa Claims Settlement Bill — First Reading[Sitting date: 13 April 2016. Volume:713;Page:10574. Text is incorporated into the Bound Volume.]KELVIN DAVIS (Labour—Te Tai Tokerau):Kāti rā tātou mā ka huri ake ahau i te tuatahi ki a koutou o Ngātikahu ki Whangaroa nā koutou i takahi mai i Te Tuarā o Te Ika-ā-Māui ki a tātou i konei i Te Ūpoko nā reira nau mai haere mai ki roto i tēnei Te Whare o Te Motu. Nā reira Roger mā haere mai haere mai whakatau mai!Hari koa ana ahau ki te kōrero mō tēnei pire ēngari ko tāku e hiahia ana kia mea atu ki a koutou ko tēnei pire kua pūmauhia kua mau ki roto i te ture. Ko tēnā tāku tino hiahia ēngari i te wiki kua pahure ake nei kite ake mātou i tērā o ngā raruraru kei runga i te pouakawhakaata e pā ana ki Te Rangi Tāhuahua. Kua takahia te kirimana i whakapāhotia e Te Peremia ki tāwāhi i runga i te ture kua whakamanahia e tēnei Whare i te tau 1992 arā e pā ana ki ngā hī ika. I pōhēhē tātou katoa Te Māori he mea pūmau tēnā ture kore e neke mō āke tonu atu! Ēngari e kite ana mātou mehemea e hiahia ana te kāwanatanga kia tahuringia ai ngā ture ka taea e rātou!Takatakahia ai tīnihia ai ngā ture kua pahuretia! Nā reira e hiahia ana ahau kia mea atu kua mau tēnei ki roto i te kōhatu. Koia taku tino hiahia! Horekau ahau e hiahia ana kia kite i te 20 tau ka whakarite Te Kāwanatanga kia kāhorengia tēnei o ngā ture i te mea kua rongo mātou i ngā kōrero o Te Minita mō te roa o te wā e wānangahia ana tēnei tohetohe ana whawhai ana!Ngā mea i kī mai mō te rā 22 o Tīhema i te tau 2007 kua hainatia Te AIP i Taimārō i reira ahau i taua rangi kore rawa tērā e taea e au te warewaretia! Tērā i mua atu i te 21 o Tīhema ko taku rā mutunga hei Tumuaki o Te Kura o Kaitaia. Nā Shane Jones i mea mai ki ahau:“E hoa mena e hiahia ana ahau ki te tū mō Te Paremata haere mai i te mea ko ō kaipōti kei konei kei Taimārō.” Nā i runga i taku kūware nāku i haere atu ki Taimārō i te mea ka tae mai a Michael Cullen i taua rangi ki te haina iTe AIP. He rangi ātaahua e tū ana te tēneti tini ngā tāngata kei reira!Ēngari kīhai ahau i te mōhio te pukuriri o ētahi o Ngātikahu ki Whangaroa mō te hainatanga o taua AIP. I te mutunga i waenganui ahau mātou ko te tamaiti a Shane Jonesme wētahi atu e whakarārangitia ana kia haukotihia tētahi rōpū pukuriri o Ngātikahu ki Whangaroa kia tae atu ki a Dr Michael Cullen.Nā rātou i te hiahia kia tahuringia ite toparere i rere mai a Michael Cullen mā runga. Nā i runga i tēnā kua neke rātou kua haere a Michael Cullen ki Kerikeri ko taku whakaaro kua hainatia Te AIP ki reira nā reira koia taku rā tuatahi i roto i te ao tōrangapū ēngari pai ana tēnā i te mea i te mōhio ahau i taua rangi tuatahi ki te kaha o ngā whakaaro te kaha o te mamae o wēnei tūāhuatanga ki runga i a tātou Te Māori.Ka tahuri ahau ki wētahi o ngā kaupapa kei roto i te pire. Kite ana ahau i te tini te nui o te whenua kua murua koia te tuatahi. Me pēhea rā Te Māori e whai oranga mehemea horekau he whenua hei whakatipu i ōna māra. Hei whakatū i ōna whare! Pēhea Te Māori e tangi mō ōna mate mehemea kua murua ngā whenua kei reira ngā kōiwi ngā ana kōiwi ngā tōrere kōiwi ngā wāhi tapu. Pēhea Te Māori e tū hei Māori mehemea horekau he whenua? Ko te mutunga ko te pōharatanga te rawakoretanga o Te Iwi Māori nākua mea atu ki a koutou o Ngātikahu ki Whangaroa. Mōhio ana tātou i ēnei rangi e ruarua noaiho ngā mahi hei mahi mō te whānau. E memeha haere ana tēnā mō ngā tamariki e haere ana ki ngā kura i te mea horekau ō rātou mātua taea te whai mahi kei roto i Whangaroa. Mai rā anō tēnei āhuatanga i te mea nā ngā mahi a Te Karauna i wērā tau i mua.E kite ana ahau ko tērā wāhi whenua i tae mai a Lord Ranfurly ki roto i te Whangaroa i pikiniki a ia i tētahi pito whenua. I runga i tēnā whakaaro i te hiahia rātou i tētahi wāhi whenua hai whakamaumahara i tōna pikiniki.Nā i whakarite a Motukiwi Honetua kia hoatu e te 10 eka! Tekau eka noa iho! Ēngari i te mutunga e 706 ngā eka kua tangohia mō taua wāhi whenua! He wāhi whenua hai whakamauharatia i tētahi pikiniki mō taua rohe. He aha te take e hiahiatia ana te 706 eka mō tērā wāhi maumahara tērā wāhi whenua?Kite ana ahau te tini o ngā whenua kua murua i runga i te surplus lands neke atu i te11 mano eka kua murua i raro i tēnei āhuatanga ngā surplus lands. Ki te kore te motu i te mōhio he aha te surplus lands e meangia ana e te Pākehā ō 2 mano eka ki konei nā ka roherohengia ō neke atu i te e hia mano kē ngā eka? Ēngari kīhai rātou i whakahoki mai te excess o ngā whenua ā kua pupuritia e te kāwanatanga. Ēhara tēna e tika ana! Mehemea ka meangia ai ahau i ēnei rangi tērā āhuatanga ka whiua ahau ki roto i te whare herehere! Ēngari aua rangi pai ana mō te kāwanatanga kia pupuringia ngā surplus landsmō rātou anō hei hokohoko atu hei whai pūtea.Wēnei āhuatanga horekau e whakaakongia i roto i ngā kura. E pōhēhē ngā tamariki Māori e matapiko ana e hiahia ana mātou ki te kapohia ngā whenua ngā rawa katoa mō tātou anō nō tātou aua rawa! Nā Pita Paraone i kōrero i mua mō Ngāti Pūkenga i mea ai ko te wāriu o ngā mea e hoki mai ana ki a koutou e 2 paihēneti pea o te wāriu o ngā mea katoa kua tangohia kua murua kua raupatuhia kua tāhaengia!Tua atu i tēnā hei kupu mutunga nāku hoki i kōrero i roto i te kerēme o Ngāti Pūkenga mō te whakapāhatanga mō Te Reo Māori. Horekau te whakapāhatanga mō Te Reo Māori kei roto i tēnei pire. Nā te kāwanatanga i mea mai horekau ka whakapāhatia mō te wepuhia o ngā tamariki kino i roto i ngā kura pēra i a Dover Samuels mō te kōrero Māori i te mea kei roto taua whakapāhatanga i wēnei ture ēngari horekau kei roto i tēnei pire tēnā whakakapāhatanga!Nā reira koia tāku e whakapae ana me whakapāha te kāwanatanga Te Karauna ki ngā iwi katoa i te mea horekau i roto i tēnei pire he whakapāhatanga mō aua murunga o ngā whenua te tāhaetanga o ngā whenua. Koia hoki tētahi o ngā take kore ā tātau tamariki e taea ana te kōrero i Te Reo Māori i te mea kua pāhorohorongia ngā whenua ō tātou tikanga wērā āhuatanga katoa tae atu ki Te Reo! Nā reira i runga i tēnā ka mihi anō ahau ki a koutou tēnā rā koutou i Te Whare tēnā rā tātou katoa.[Well everyone I turn firstly to you Ngātikahu at Whangaroa who travelled over the back of Māui’s Fish to us here at the Head so welcome come hither welcome into this House of the nation. So to you Roger and others welcome come hither welcome.I am happy to talk about this bill but what I wanted to say to you is that this bill will be fixed firmly and permanently as an Act. That is what I really wanted to tell you but just recently in the week just past we noted on television a problem concerning Raoul Island. The Prime Minister has overridden the agreement that was announced overseas about a law that this House validated in 1992 about fisheries. We of Māoridom all thought that law was durable that it was permanent for ever. However what we are seeing is that whatever the Government wants to do in regard to overturning legislation it can do. Walk all over it and change laws which are exposed! So that is what I really wanted to say. I did not want to see the Government abolishing this Act because we heard the Minister saying how long it took to debate argue and fight over.Some stated that the agreement in principle was signed on 22 December 2007 at Taimārō.I was there that day and will never forget it because the day before 21 December was my last day as principal of KaitaiaIntermediate. Shane Jones said to me: “Hey mateif youwant to stand for Parliamentcome because your voters are here in Taimārō.” Because of my ignorance I went to Taimārō because Michael Cullen was to arrive that day to sign the agreement in principle. It was a beautiful day and the marquee was up and there were a lot of people there.But I was unaware that some of Ngātikahu at Whangaroa were angry about the signing of that agreement in principle. In the end there I was among them; we and Shane Jones’s son and others were lined up to intercept an angry group of Ngātikahu at Whangaroa trying to get to Dr Michael Cullen. Westoppedthe angry groupfrom overturningthe helicopter that Michael Cullen had arrived on. Because of that they moved and Michael Cullen went to Kerikeri. I think the agreement in principle was signed there. So that was my first day in the political world but that was fine because I knew on that first day just how powerfully the thoughts and hurt from these situations impinged on us the Māori people.I turn now to other matters in this bill. I note the vast amount of confiscated land—really huge—that is the first thing. How can Māori possibly survive without land for its gardens and to put up houses on? How can Māori mourn its dead if land with their skeletal remains burial and sacred grounds have been confiscated? How are Māori able to be Māori if there is no land to stand on? Eventually poverty and lack of resources will prevail amongst Māoridom and for you Ngātikahu at Whangaroa. We know these days there is not a lot of employment around for family and it is not getting any better for the children who are going to school because their parents are unable to find employment in Whangaroa. This situation has always been there because of Crown actions in former times.I note that the piece of land that Lord Ranfurly visited to picnic on was at Whangaroa. With that in mind they wanted a portion of land to memorialise his picnic. Now Motukiwi Honetua determined that 10 acres just 10 be granted. But in the end 706 acres was taken for that place to memorialise a picnic in that region. Why was 706 acres required for that memorial place? I note that very many lands were confiscated as surplus lands in excess of 11000 acres were confiscated under this surplus landsmechanism. If the country is unaware of what this surplus land being used by Pākehā is about or if 2000 acres is being subdivided here or how many more acres exceed expectations it should be noted that excess lands have not been returned by Government but retained. That is not right! If I did that sort of thing today I would be jailed! But in those times it was alright for Government to hold on to surplus lands for themselves so that they could sell it on later for financial benefit.These kinds of situations are never taught in schools. Māori children think mistakenly that we are being greedy grabbing the lands and all the resources solely for us—all those resources belong to us! Pita Paraone commented on this earlier on in regard to Ngāti Pūkenga and said that the value of everything coming back to you would about 2 percent of the value of everything taken possession of plundered and stolen.Further to that and in conclusion I commented on the Māori language apology in the Ngāti Pūkenga claim. There is no apology for the Māori language in this bill. Government said that it would not apologise for administering corporal punishment to bad children in schools like those that Dover Samuels attended for speaking Māori. So that indeed is why I am asserting that Government and the Crown must apologise to all tribes because there is no apology in this bill for those confiscations and thefts of land. That surely is one of the reasons why our children were not able to speak the Māori language because our lands customs all those things including the Māori language have fallen away. So on that note I acknowledge commend and congratulate you collectively the House and us all.]